Diari Oficial de la Generalitat Valenciana


Sumari del DOGV 3807, del 03-08-2000 (2000/6416)

RESOLUCIÓ de 26 de juliol de 2000, del Rectorat de la Universitat Politècnica de València, per la qual s'executa la sentència número 1.202/1999, de 2 de novembre, de la Sala Contenciosa Administrativa del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3807

Data del DOGV
:   03-08-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/6416


Organisme emissor
:   Universitat Politècnica de València

Tipus de document
:   Resolució

RESOLUCIÓ de 26 de juliol de 2000, del Rectorat de la Universitat Politècnica de València, per la qual s'executa la sentència número 1.202/1999, de 2 de novembre, de la Sala Contenciosa Administrativa del Tribunal Superior de Justícia de la Comunitat Valenciana. [2000/X6416]
  
Per mitjà de la sentència número 1.202/1999, de 2 de novembre, de la Sala Contenciosa Administrativa del Tribunal Superior de Justícia de la Comunitat Valenciana, es reconeix com a situació jurídica individualitzada a la senyora Josefa Romaguera Girbés el dret d'una nova valoració dels mèrits de l'apartat d'experiència professional de la fase de concurs de les proves selectives d'ingrés com a personal laboral fix d'aquesta Universitat Politècnica de València, en llocs vacants d'ordenances convocats per Resolució de 12 de juny de 1995 (DOGV de 22 de juny de 1995), de conformitat amb el criteri exposat en el fonament jurídic quart, igual que a tots aquells que van obtenir plaça i podrien ser desplaçats per la recurrent.
  
Atés que de conformitat amb el que es disposa en l'article 118 de la Constitució espanyola de 1978 i en l'article 18.2 de la Llei Orgànica 6/1985, d'1 de juliol, del Poder Judicial, les sentències s'executaran en els seus propis termes, i en serà obligatori el compliment.
  
Per tot això, i fent ús de les atribucions que se li confereixen a aquest Rectorat per l'article 48 del Decret 145/1985, de 20 de setembre (DOGV número 291, de 30 de setembre de 1985, i DOGV número 295, de 14 d'octubre de 1985, rectificat d'acord amb el DOGV número 372, de 5 de maig de 1986), pel qual van ser aprovats els Estatuts de la Universitat Politècnica de València, resolc:
  
1. Executar la sentència número 1.202/1999, de 2 de novembre, de la Sala del Contenciosa Administrativa del Tribunal Superior de Justícia de la Comunitat Valenciana, de conformitat amb la decisió que s'hi estableix i en els termes següents:
  
«Primer. Estimar en part el recurs contenciós administratiu interposat per la Sra. Josefa Romaguera Girbés contra la Resolució del rector de la Universitat Politècnica de València, de 9 de setembre de 1996, per la qual es desestima el recurs ordinari interposat per aquella i es ratifiquen les actuacions realitzades pel Tribunal, així com la valoració de la fase de concurs assignada en les proves selectives per a cobrir, pel sistema de concurs oposició lliure, llocs d'ordenança vacants de la plantilla de personal laboral d'aquesta, convocats per Resolució de Rectorat de 12 de juny de 1995.
  
Segon. Declarar els esmentats actes contraris a dret, anul·lant-los i deixant-los sense efecte, reconeixent com a situació jurídica individualitzada el dret de la recurrent a una nova valoració dels seus mèrits en l'apartat b) del concurs, experiència professional contractual, d'acord amb el fonament jurídic quart, amb les conseqüències que d'això se'n deriven.
  
Tercer. Desestimar la pretensió de la recurrent que se li reconega com a situació jurídica individualitzada el seu dret que se li adjudique una de les places d'ordenança convocades?.
  
2. En execució de sentència convocar el tribunal qualificador de les proves selectives referides nomenat per Resolució de 7 de novembre de 1995 (DOGV de 20 de novembre de 1995).